CELEX: 32019D0611(03)
Language: da
Date: 2019-06-06 00:00:00
Title: Rådets afgørelse af 6. juni 2019 om forlængelse af ansættelsesperioden for en vicedirektør for Europol

11.6.2019   
               
               
                  DA
               
               
                  Den Europæiske Unions Tidende
               
               
                  C 195/6
               
            
         RÅDETS AFGØRELSE
         af 6. juni 2019
         om forlængelse af ansættelsesperioden for en vicedirektør for Europol
         (2019/C 195/04)
         RÅDET FOR DEN EUROPÆISKE UNION HAR —
         under henvisning til Europa-Parlamentets og Rådets forordning (EU) 2016/794 af 11. maj 2016 om Den Europæiske Unions Agentur for Retshåndhævelsessamarbejde (Europol) og om erstatning og ophævelse af Rådets afgørelse 2009/371/RIA, 2009/934/RIA, 2009/935/RIA, 2009/936/RIA og 2009/968/RIA (1), særlig artikel 54, stk. 3-5,
         i sin egenskab af den myndighed, der har kompetence til at udnævne Europols administrerende direktør og vicedirektører,
         under henvisning til bestyrelsens forslag af 3. maj 2018, og
         ud fra følgende betragtninger:
         
                     (1)
                  
                  
                     Luis DE EUSEBIO RAMOS blev udnævnt til vicedirektør for Europol på grundlag af Rådets retsakt af 12. marts 2015 (2). Mandatperioden for Luis DE EUSEBIO RAMOS udløber den 31. juli 2019.
                  
               
                     (2)
                  
                  
                     Europols vicedirektører udnævnes for en periode på fire år, der kan forlænges én gang, i overensstemmelse med artikel 54, stk. 4, i forordning (EU) 2016/794.
                  
               
                     (3)
                  
                  
                     Europols Bestyrelses afgørelse af 1. maj 2017 fastlægger proceduren for forlængelse af ansættelsesperioden for Europols vicedirektører.
                  
               
                     (4)
                  
                  
                     Bestyrelsen underrettede den 14. maj 2018 Europa-Parlamentet om, at den havde til hensigt at foreslå Rådet, at Luis DE EUSEBIO RAMOS' ansættelsesperiode forlænges.
                  
               
                     (5)
                  
                  
                     Bestyrelsen har forelagt Rådet en udtalelse, hvori den foreslår, at ansættelsesperioden for den nuværende vicedirektør for Europol, Luis DE EUSEBIO RAMOS, forlænges, og at han kan placeres i lønklasse AD 14.
                  
               
                     (6)
                  
                  
                     På grundlag af bestyrelsens forslag agter Rådet at forlænge ansættelsesperioden for Luis DE EUSEBIO RAMOS som vicedirektør for Europol —
                  
               VEDTAGET DENNE AFGØRELSE:
         
            Artikel 1
            Ansættelsesperioden for Luis DE EUSEBIO RAMOS som vicedirektør i Europol forlænges fra den 1. august 2019 til den 31. juli 2023 i lønklasse AD 14.
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Luxembourg, den 6. juni 2019.
            
               
                  På Rådets vegne
               
               A. BIRCHALL
               
                  Formand
               
            
         
         
            (1)  EUT L 135 af 24.5.2016, s. 53.
         
            (2)  Rådets retsakt af 12. marts 2015 om udnævnelse af en vicedirektør for Europol (EUT C 88 af 14.3.2015, s. 1).